Pafos

Pafos ili Paf (grč. Πάφος, Páfos, tur. Baf) je grad na zapadnoj obali Kipra. Smatra se mitološkim mjestom rođenja grčke božice ljubavi i ljepote Afrodite koja je rođena iz morske pjene na obali Kipra. U starom vijeku su postojali gradovi Stari Pafos (sagradili su ga Mikenjani, kasnije kolonizirali Feničani i Grci) i Novi Pafos (glavni grad Kipra u helenističkom i rimskom periodu). Grad je na svojim putovanjima posjetio i sveti Pavao.

Osnovna privedna djelatnost je turizam (posebno se razvija nakon 1974.; prije je Paphos bio malen i nepoznat grad). Turiste posebno privlači legenda o Afroditinom rođenju. Značajna je bizantska tvrđava koju su dogradili Mlečani. Postoje katakombe iz starokršćanskog razdoblja. Tu su i tzv. Grobnice kraljeva (nekropola iz 4. vijeka p. n. e. sjeverozapadno od grada, gdje su pokapani starogrčki aristokrati). Grad je upisan na spisak kulturne i prirodne baštine UNESCO-a.

 Također pogledajte 
 Afrodita

 Reference 

 Vanjski linkovi 

Kategorija:Svjetska baština na Kipru
Kategorija:Gradovi na Kipru